hu hu hu hu en en hu sv de en en hu hu hu hu it en pt hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Az ügyfelek azt érezhetik, a bankok “kitalálják a gondolataikat” | FinTechZone
írta NÉMETH MONIKA | 2022. 08. 30. | Banki és fintech hírek, Összes hír
digitális bankolás | Erste Bank | George | Moneyback | pénzvisszatérítés
Hogyan írja át a technológia a pénzügyi szektor működését? Ki, milyen technológia megjelenésére számít a következő években? Körinterjú keretében feltérképezzük a hazai bankok, fintech cégek várakozásait. Beszélgető partnerünk Bek-Balla László, az Erste Bank digitális csatornák és contact center vezetője. A legújabb technológiákkal, fintech megoldásokkal, szabályozói intézkedésekkel és az ügyféligények változásával részletesen is foglalkozunk 2022. október 12-én a FinTechShow-n.
László közgazdász-jogászként végzett. Nemzetközi tanácsadó cégnél kezdett, majd globális pénzintézetnél, és IT cégnél folytatta pályafutását. 4 éve a Digitális csatornák és Contact center vezetője az ERSTE Banknál. A sport szerves része életének, szeret új dolgokat kipróbálni és mindig újat tanulni.
Fotón: Bek-Balla László 2021 februárjában, a George elindulásakor tartott sajtótájékoztatón
1. Az elmúlt 12 hónapban milyen eredményeket értetek el?
Bek-Balla László: Az Erstében dinamikusan tovább bővült a digitálisan aktív ügyfeleink száma, ezen belül egy év alatt 30 százalékkal nőtt a mobilon bankolók száma.
A George Appban elérhetővé tett személyre szabott Moneyback kedvezményprogramot két hónap alatt 150 ezren kezdték el használni, és már minden ötödik ügyfelünk használja valamelyik mobilfizetési megoldásunkat is. Szinte minden termékcsoportban jelentősen emelkedett az end-to-end online értékesítések részaránya az összértékesítésen belül.
A személyes ügyfélkiszolgálásban új tabletes tanácsadási és papírmentes digitális aláírási megoldásokat vezettünk be.
Indul a Moneyback, az Erste pénzvisszatérítési kedvezményprogramja, 2022.04.26.
2. Melyik eredményre vagy a legbüszkébb és miért?
Bek-Balla László: Másfél évvel az új mobil- és netbankunk, a George bevezetése után az összes platformváltással kapcsolatos célunk teljesült. Többen és gyakrabban használják az új rendszert, nőtt a digitális értékesítés súlya és az ügyfeleink nem csak hozzászoktak az új alkalmazáshoz, de meg is szerették azt, amit jól mutatnak az ügyfélkutatásaink és az alkalmazásáruházbéli értékelések is.
Büszke vagyok arra is, hogy a Moneyback-kel olyan, a magyar piacon egyedülálló személyre szabott kedvezményrendszert vezettünk be egy cseh fintech céggel, a Dateio-val együttműködésben, amellyel az ügyfelek a számukra legrelevánsabb kereskedői ajánlatok közül válogathatnak, és havonta akár több ezer forintot is visszakaphatnak a rendszeres kártyás vásárlásaik után. A kereskedelmi cégek pedig egy nagyon hatékony digitális marketing lehetőséghez jutnak ezzel.
3. A következő 1-2 évre milyen célokat tűztetek ki magatok elé?
Bek-Balla László: A következő évek célja, hogy mind a George, mind a fióki alkalmazások továbbfejlesztésével személyre szabott tanácsokat adjunk ügyfeleinknek, olyan alternatívákat kínáljunk a számukra, amelyek javítják a pénzügyi egészségüket, túllépve a hagyományos tranzakcionális kiszolgáláson.
Ajánlataink, tanácsaink segítségével ügyfeleink optimalizálhatják a kiadásaikat, növelhetik a megtakarításaikat, védettebbé vállhatnak a számukra legrelevánsabb kockázatokkal szemben, optimalizálhatják a befektetéseiket.
Hasznos társ a mindennapokban George, az Erste Bank digitális platformja, 2021.03.31.
Az Erste Bank szakértői elárultak, miért válnak szép lassan fejlesztőcéggé a bankok, 2022.08.05.
4. Melyik az a 3 technológia szerinted, amelyeknek a következő 5 évben meghatározó szerepe lesz a termék-/szolgáltatásfejlesztésben, amely technológiá(k)ra egyre több megoldás fog épülni és/vagy az üzleti életben a megkülönböztetés, a versenyképesség meghatározó elemévé válhat(nak)?
Bek-Balla László:  Még mindig csak a töredékét hasznosítjuk az ügyfelek javára annak a rengeteg információnak, amit tudunk róluk. Az összetett adatok hatékony feldolgozásában a mesterséges intelligenciának, a gépi tanulásnak egyre nagyobb szerepe lesz. A rugalmassági és hatékonysági elvárások mentén a felhősítési tendencia várhatóan tovább folytatódik.
Bár nem kimondottan technológiai trend, de ahogy a mi számainkon is látszik, a mobil mindent visz – ez egyértelműen alakítja a mi fejlesztési fókuszainkat is.
5. Ezeknek a technológiáknak a hasznosulását a pénzügyi szolgáltatók/szolgáltatások mely területein látod, illetve a nap végén a végfelhasználók mit érzékelhetnek majd az adott technológia hasznosulásából?
Bek-Balla László: Az ügyfelek remélhetőleg egyre gyakrabban fogják azt tapasztalni, hogy nem csak kiszolgáljuk őket, de elébe megyünk az igényeiknek, „kitaláljuk a gondolatukat”.
6. Milyen kihívások, akadályok korlátozhatják, lassíthatják az általad említett technológiák és/vagy az azokra épülő megoldások hasznosulását a pénzügyi szektorban?
Bek-Balla László:  Egészséges egyensúlyt kell találnunk a technológiai fejlődés kockázatai és az ezzel kapcsolatos szabályozói elvárások közt. Például a kvázi automatikus reflexé váló cookie-policy elfogadás nem sokat tett hozzá az emberek adat-tudatosságához.
7. A következő 1-2 évben a digitális transzformáció mely területeken lesz erőteljesebb, meghatározóbb a bankoknál, pénzügyi szolgáltatóknál véleményed szerint?
Bek-Balla László:  Leginkább a napi alapvető pénzügyi tranzakciókon és az online termékigényléseken túlmutató pénzügyi tanácsadás digitalizációjában és automatizálásában várok előretörést a következő években.
8. Melyik az a 1-2 fintech megoldás a világban, amely az elmúlt időszakban megragadta a figyelmedet? Mi volt az, ami miatt felfigyeltél az adott fintech megoldásra?
Bek-Balla László:  Izgalmasnak és perspektivikusnak találom például a kisösszegű konkrét ingatlanba történő micro-befektetési megoldásokat, mert azok számára is elérhetővé teszi a lakóingatlan befektetést, akiknek eddig a befektethető megtakarításuk összege miatt nem volt erre lehetőségük. De nagyon jónak tartom azokat a megoldásokat is, amelyek az átalakuló vásárlási szokásainkkal kapcsolatosak, például az egyre szaporodó digitális előfizetéseink kezelésére és könnyű lemondására kínálnak megoldást.
A körinterjú keretében eddig megjelent cikkek:
Megeszi a technológia a bankok szent tehenét. Az új trend magyarázata a Jurassic Park példáján keresztül, 2022.08.24.
Európa hitelezési folyamatát gyorsíthatja a magyar fintech startup megoldása, 2022.08.25.
Címlapfotó forrása: Erste Bank
← Kamatmentes részletfizetéssel, BNPL fizetési megoldással segíti a szupermarket a megélhetési válság elkerülését Kemény teszt előtt a fintech cégek →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.